Ponas Tadas (poema)

„Ponas Tadas” () arba „Ponas Tadas, arba Paskutinis antpuolis Lietuvoje: Bajorų nuotykiai iš 1811 ir 1812 metų dvylikoje eiliuotų knygų“ (Pan Tadeusz, czyli ostatni zajazd na Litwie. Historia szlachecka z roku 1811 i 1812 we dwunastu księgach wierszem pisana) – vienas žymiausių Adomo Mickevičiaus kūrinių, epinė poema, parašyta 1832–1834 m. Paryžiuje, publikuota ten pat 1834 m.

Poema sudaryta iš 12 „knygų”, parašytų lenkų kalba.

 Turinys ir struktūra 

Pilnas poemos pavadinimas „Paskutinis antpuolis Lietuvoje: Bajorų nuotykiai iš 1811 ir 1812 metų dvylikoje eiliuotų knygų (Pan Tadeusz, czyli ostatni zajazd na Litwie. Historia szlachecka z roku 1811 i 1812 we dwunastu księgach wierszem pisana).Visuotinėje lietuvių enciklopedijoje skelbiama Adomo Mickevičiaus biografija. Vilniaus apskrities viešosios Adomo Mickevičiaus bibliotekos interneto svetainėje pateikiama Adomo Mickevičiaus biografija. 

Poema prasideda žodžiais: „Lietuva, Tėvyne mano…“.

Poemoje Adomas Mickevičius aprašė smulkiųjų bajorų (šlėktos) gyvenimą Naugarduko apylinkėse, Nemuno pakrantėse, buvusioje Lietuvos Didžiosios Kunigaikštystės žemėse, prieš Napoleono invaziją į Rusijos imperiją. Pagrindiniai poemos veikėjai – Tadeušas ir Zosia, dviejų konkuruojančių bajorų giminių atstovai.Boyd Tonkin. A Lithuanian Romeo and Juliet: Pan Tadeusz, by Adam Mickiewicz, reviewed. 

Poemoje pavaizduoti epiški žlungančios bajorijos vaizdai, jų pasaulėžiūros permainos; poetizuojama gimtojo krašto gamta, reiškiami meilės Lietuvai jausmai.Visuotinėje lietuvių enciklopedijoje skelbiama Adomo Mickevičiaus biografija. 
Joje nuolat atsikartoja istoriografiniai duomenys, realijos, liudijančios jau išdraskytos LDK tradicijų gyvastingumą ir tęstinumą. Poetas įvairiomis progomis mini šiuos faktus, įvykius, kronikose, dokumentuose arba žmonių atmintyje užfiksuotus asmenis, viešo gyvenimo reiškinius, iškelia jų reikšmingumą ir vertę.Algis Kalėda. Adomo Mickevičiaus Lietuva: egzotiškumas – universalijos. 

Rašydamas poemą Adomas Mickevičius panaudojo visiškai skirtingą metrinę formą, lyginant su kitais jo kūriniais. Jis paėmė lenkų poezijoje populiarią trylikos skiemenų eilutę su vienoda cezūra (eilėraščio eilutės pauzos tarpas) po septinto skiemens, rimuodamas poromis.Adomas Mickevičius. “Aidai”, 1955. Nr. 10. 

Adomo Mickevičiaus poemai „Ponas Tadas“ iliustracijas sukūrė dailininkas Mykolas Elvyras Andriolis.

 Poemos reikšmė 

Adomo Mickevičiaus poemoje „Ponas Tadas“ aprašytos Lietuvos girios paskatino Antaną Baranauską parašyti „Anykščių šilelį“.Andrius Teišerskis. Adomas Mickevičius ir Lietuva. XXI amžius, 2006. 

Tai viena paskutinių ryškių epinių poemų „the last epos" Europos literatūroje.Czesław Miłosz, The history of Polish literature. IV. Romanticism, p. 228.Google Books. University of California Press, 1983. ISBN 0-520-04477-0. 
Adomo Mickevičiaus poema „Ponas Tadas” išversta į 33 pasaulio kalbas.Pan Tadeusz w Google Doodle. Pierwsza publikacja książki obchodzi 185 urodziny".  2014 m. poema „Ponas Tadas” buvo įtraukta į UNESCO programos „Pasaulio atmintis“ sąrašą.„Pan Tadeusz" na Polskiej Liście UNESCO".  

Poemos rankraštis saugomas Nacionaliniame Osolinskių institute (Lenkija).Valdovų rūmuose tris mėnesius svečiuosis Adomo Mickevičiaus šedevras „Ponas Tadas“ (nuotraukos). Alkas.lt, 2018. 

 Galerija 

 Išnašos 

Kategorija:Poemos
Kategorija:Adomo Mickevičiaus kūriniai